CELEX: 62019CN0543
Language: et
Date: 2019-07-16 00:00:00
Title: kohtuasi C-543/19: Eelotsusetaotlus, mille on esitanud Finanzgericht Hamburg (Saksamaa) 16. juulil 2019 — Jebsen & Jessen (GmbH & Co.) KG versus Hauptzollamt Hamburg

30.9.2019   
            
            
               ET
            
            
               Euroopa Liidu Teataja
            
            
               C 328/28
            
         
      Eelotsusetaotlus, mille on esitanud Finanzgericht Hamburg (Saksamaa) 16. juulil 2019 — Jebsen & Jessen (GmbH & Co.) KG versus Hauptzollamt Hamburg
      (kohtuasi C-543/19)
      (2019/C 328/31)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Hamburg
      
         Põhikohtuasja pooled
      
      
         Kaebaja: Jebsen & Jessen (GmbH & Co.) KG
      
         Vastustaja: Hauptzollamt Hamburg
      
         Eelotsuse küsimused
      
      
                  1.
               
               
                  Kas põhikohtuasjas kujunenud olukorras ei luba rakendusmääruse (EL) 2015/82 (1) artikliga 1 kehtestatud dumpinguvastasest tollimaksust vastavalt sama määruse artikli 2 lõikele 1 vabastada asjaolu, et määruse artikli 2 lõike 1 punkti b kohases kinnitusarves ei ole viidatud määruse lisa punktis 9 nimetatud rakendusotsusele (EL) 2015/87 (2), vaid otsusele 2008/899/EÜ (3)?
               
            
                  2.
               
               
                  Kui esimesele küsimusele vastatakse jaatavalt: kas rakendusmääruse (EL) 2015/82 lisa nõuetele vastava kinnitusarve võib dumpinguvastase tollimaksu tagasimaksmise menetluses esitada alusena viidatud määruse artikliga 1 kehtestatud dumpinguvastasest tollimaksust vastavalt määruse artikli 2 lõikele 1 vabastamiseks?
               
            
         (1)  Komisjoni 21. jaanuari 2015. aasta rakendusmäärus (EL) 2015/82, millega kehtestatakse pärast määruse (EÜ) nr 1225/2009 artikli 11 lõike 2 kohast aegumise läbivaatamist ja määruse (EÜ) nr 1225/2009 artikli 11 lõike 3 kohaseid osalisi vahepealseid läbivaatamisi lõplik dumpinguvastane tollimaks Hiina Rahvavabariigist pärit sidrunhappe impordi suhtes (ELT 2015, L 15, lk 8).
      
         (2)  Komisjoni 21. jaanuari 2015. aasta rakendusotsus (EL) 2015/87, millega kiidetakse heaks Hiina Rahvavabariigist pärit sidrunhappe importi käsitleva dumpinguvastase menetlusega seoses pakutud kohustused (ELT 2015, L 15, lk 75).
      
         (3)  Komisjoni 2. detsembri 2008. aasta otsus 2008/899/EÜ, millega kiidetakse heaks kohustused, mis on pakutud seoses Hiina Rahvavabariigist pärit sidrunhappe importi käsitleva dumpinguvastase menetlusega (ELT 2008, L 323, lk 62).